Un fost casier al primăriei din Mogoșoaia a fost condamnat la doi ani de închisoare cu suspendare, la decizia Curții de Apel București, fiind implicat într-un caz de delapidare.
Este vorba despre fiul unei consiliere locale. El a fost găsit vinovat că a furat, de-a lungul mai multor ani, aproape jumătate de milion de lei din amenzile și taxele plătite de contribuabili.
După cele descoperite, bărbatul nu și-a recunoscut vina și i-a acuzat și pe colegii de la Primărie. Ulterior, el a fost obligat să acopere tot prejudiciul.
Părinții fostului casier al primăriei Mogoșoaia au garantat achitarea îndatoririlor sale prin două parcele de teren din proprietatea familiei.
Individul ar fi pierdut o parte din bani în cazionuri, iar alte sume le-ar fi folosit pentru a-și face plinurile la mașină sau să își împrumute prietenii, scrie stirileprotv.ro.
De asemenea, el a fost obligat să muncească 80 de zile în folosul comunității.